Мой горад Мінск у час ваенны  
*Эдзі Агняцвет*

Мой горад Мінск у час ваенны

Быў партызанам баявым,

Як воін мужны і сумленны,

Змагаўся з ворагам ліхім.

Ён сёння будаўнік вядомы,

Наўкол — плады яго турбот,

Зара ўстае над кожным домам…

Будуйся, Мінск, на сотні год!

Мой горад Мінск — магутны, смелы,

Славуты з даўняе пары.

Выходзяць з рук яго ўмелых

Гадзіннікі і трактары.

I самазвалы з мінскай маркай

Ён пасылае ў паход,

I дрэвы ён гадуе ў парках.

Будуйся, Мінск, на сотні год!..